Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A helyi önkormányzatokról szóló 1990. évi LXV. törvény 8. § (1) bekezdése szerint a települési önkormányzat
Paragraph Index: 1327

(3) Nem minõsül üzleti titoknak az állami és a helyi önkormányzati költségvetés, illetve az európai közösségi támogatás felhasználásával, költségvetést érintõ juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintõ bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekbõl elrendeli. A nyilvánosságra hozatal azonban nem eredményezheti az olyan adatokhoz – így különösen a technológiai eljárásokra, a mûszaki megoldásokra, a gyártási folyamatokra, a munkaszervezési és logisztikai módszerekre, továbbá a know-how-ra vonatkozó adatokhoz – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekbõl nyilvános adat megismerésének lehetõségét.” Jelen esetben, amikor egy közfeladatot ellátó szerv által közpénzen elvégeztetett munkák elszámolásáról van szó, aligha lehet a Ptk. elõbbi szabályában felsorolt kivételek miatt az üzleti titok védelmére hivatkozni. Válaszom késedelméért szíves elnézését kérem. Budapest, 2005. október 19. Üdvözlettel: Dr. Péterfalvi Attila (868/A/2005) 2006/162/II. szám [Állásfoglalás: az adatvédelmi biztos és a Legfelsõbb Bíróság elnökének levélváltása a közérdekû adatok közlésének kötelezettségérõl] Dr. Lomnici Zoltán Legfelsõbb Bíróság elnöke Budapest Tisztelt Elnök Úr! A közelmúltban az információszabadságot érintõ több beadvány kapcsán kellett állást foglalnom a közérdekû adatok közlésének, illetve hozzáférhetõvé tételének módjáról. Vizsgálataim során a beadványozók gyakran utaltak a Legfelsõbb Bíróság BH 2004.16. számú eseti döntésére, mely – egyebek mellett – azt tartalmazza, hogy „ha a közfeladatot ellátó szerv a kezelésében lévõ közérdekû adatot már nyilvánosságra hozta, vagyis már közzétette, vagy más módon bárki számára hozzáférhetõvé tette, akkor ezáltal eleget tett a törvényben elõírt tájékoztatási kötelezettségének, és további – egyes kérelmekre történõ – közvetlen adatszolgáltatásra nem kötelezhetõ.” A Legfelsõbb Bíróság ezen eseti döntése gyakran hivatkozási alap a közérdekû adatokat kezelõ szervezeteknél, ha egyedi adatkéréseket nem kívánnak teljesíteni. Álláspontom szerint a Legfelsõbb Bíróság utóbbi idõben követett gyakorlata nem áll összhangban korábbi döntéseivel, továbbá nem elégíti ki az alkotmánykonform értelmezés követelményét, ezért jogegységi eljárás indítványozására teszek javaslatot. I.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes